**ДО**

**г-жа Маринела Николова**

**Кмет на община Козлодуй**

**ул. „Христо Ботев” № 13**

**гр. Козлодуй**

На Ваш изх. №3200-45/02.06.2023 г.

**Относно:** *„Подкрепа за устойчиво енергийно обновяване на многофамилна жилищна сграда блок „Радецки-1“, в гр. Козлодуй“*

**УВАЖАЕМА ГОСПОЖО Николова,**

Във връзка с внесено уведомление с вх. № ОВОС-ЕО-214/06.06.2023 г. на РИОСВ-Враца, за горецитираното инвестиционно предложение, на основание чл. 6а, т. 2 от *Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС, ДВ бр. 73/2007 г., изм. и доп. ДВ бр. 94/2012 г.)*, Ви уведомявам следното:

Така заявеното инвестиционно предложение *„Подкрепа за устойчиво енергийно обновяване на многофамилна жилищна сграда блок „Радецки-1“, в гр. Козлодуй“*, попада в обхвата на чл. 2, ал. 2 от *Наредбата за ОС*.

Съгласно представената информация и приложена документация, предмет на ИП е сграда с идентификатор 37798.512.273.1, област Враца, община Козлодуй, гр. Козлодуй, п.к. 3320, ж.к. 2a, бл. Радецки-1, вид собств. Частна, функц. предн. Жилищна сграда - многофамилна, брой етажи 4, брой самост. обекти 39, застроена площ 683 кв. м, попадаща в поземлен имот с идентификатор 37798.512.68, вид собств. Общинска публична, вид територия Урбанизирана, НТП Комплексно застрояване, по КККР на гр. Козколуй.

Строителната система на сградата е ЕПЖС, изпълнена с безскелетна, стоманобетонна носеща конструкция с монолитни стоманобетонни основи и сутеренни стени, както и заводски произведени сглобяеми подови, стенни и покривни елементи. Състои се от три входа ("А", "Б", "В"), разместени един спрямо друг, разделени чрез фуга, преминаваща и през основите. Покривът е студен плосък, с неотопляемо подпокривно пространство. Отводняването е външно с водосточни тръби по фасадата.

Целта на проектното предложение е да се повиши енергийната ефективност на многофамилната жилищна сграда - блок „Радецки-1“, гр. Козлодуй, да се достигне най- малко клас на енергопотребление „В“ и минимум 30% спестяване на първична енергия, да се подобри комфорта на обитаване в сградата, да се постигнат нормативно определените параметри на средата за отопление и осветление и да се подобри качеството на живот и атрактивност в община Козлодуй.

За многофамилната жилищна сграда с адрес: кв. „ЖК 2А“, блок „Радецки 1“, гр. Козлодуй е предвидено изпълнение на всички енергоспестяващи мерки, които са предписани като задължителни за сградата в обследването за енергийна ефективност: топлинно изолиране на външни стени; топлинно изолиране на покрив; топлинно изолиране на под; подмяна на външна дограма; въвеждане на енергоспестяващо осветление в общите части.

Предвижда се полагане на външна топлинна изолация от EPS с дебелина 120 mm и коефициент на топлопроводност λ≤0,034 W/mK и измазване с минерална мазилка за стени от тип 1, 2 и 3, а за стени от тип 4 и 5 полагане на външна топлинна изолация от EPS с дебелина 80 mm и коефициент на топлопроводност λ≤0,034 W/mK и измазване с минерална мазилка. Общата площ, подлежащи на топлинно изолиране с EPS с дебелина 120 mm е 854 m2, а на топлинно изолиране с EPS с дебелина 80 mm е 916 m2.

Ще бъдат положени дюшеци от минерална вата с дебелина 120 mm и коефициент на топлопроводност λ≤0,038 W/mK в подпокривното пространство, както и полагане на външна топлинна изолация от EPS е дебелина 120 mm и коефициент на топлопроводност λ = 0,034 W/mK и измазване с минерална мазилка за площите на стените, прилежащи към подпокривното пространство за покрив тип 1. Полагане на топлинна изолация XPS с дебелина 120 mm и коефициент на топлопроводност λ≤0,030 W/mK по покривна плоча, циментова замазка и битумна хидроизолация за покрив тип 3 и 4. Общата площ, подлежаща на топлинно изолиране с минерална вата за покрив тип 1 е 600 m2, тази с топлинно изолиране с EPS за покрив тип 1 е 191 m2, а подлежащата на топлинно изолиране с XPS за покрив тип 3 и 4 е 58 m2.

Предвижда се поставяне на каменна вата с дебелина 100 mm и коефициент на топлопроводност λ≤0,038 W/m2K по тавана на неотопляем сутерен за под тип 1, поставяне на външна топлинна изолация от XPS с дебелина 80 mm и коефициент на топлопроводност λ≤0,030 W/m2K и измазване с мозаечна мазилка за под тип 1 (цокъл). Поставяне на външна топлинна изолация от EPS е дебелина 120 mm и коефициент на топлопроводност λ≤0,034 W/m2K и измазване с минерална мазилка за под тип 2 (еркер). Общата площ, подлежаща за топлинно изолиране с каменна вата за под тип 1 е 663 m2, за топлинно изолиране с XPS за под тип 1 цокъл е 195 m2, а тази за топлинно изолиране за под тип 2 е 46 m2.

Състоянието на съществуващата дограма, която не е подменена не е добро. Това води до завишена инфилтрация и загуба на топлинна енергия през тях. Предвижда се подмяна със система от PVC профил и стъклопакет с коефициент на топлопреминаване U ≤ 1,40 W/m2K, с което ще се намалят топлинните загуби от топлопреминаване и постъпването на студения външен въздух. Общата площ дограми, подлежащи на подмяна е 368 m2.

Установен е потенциал за енергийни спестявания в частта на електроенергията за осветление. Предвижда се подмяната на всички ЛНЖ осветителни тела в стълбищните клетки с нови енергоспестяващи LED осветителни тела.

ИП не e свързано с използването на природни ресурси, не се очакват емисии на вредни вещества във въздуха и/или вредни емисии в околната среда. Инвестиционното предложение не е свързано с производство, използване и/или съхранение на опасни химични вещества.

Мястото, където ще се реализира настоящото ИП **не попада** в границите на защитени територии по смисъла на *Закона за защитените територии* (Обн. ДВ, бр. 133/1998 г.) и в обхвата на защитени зони съгласно *Закона за биологичното разнообразие (Обн. ДВ, бр. 77/2002 г.).* Най-близо разположената защитена зона, на отстояние над 600 м е BG0000533 „Острови Козлодуй“ за опазване на природните местообитания и на дивата флора и фауна, обявена със Заповед РД-298/31.03.2021 г. на МОСВ (обн. ДВ, бр. 48/08.06.2021г.).

Така заявеното инвестиционно предложение и предвидената с него дейност **не попада/не може** да бъде отнесено към някоя от позициите на Приложения № 1 и № 2 на Закона за опазване на околната среда (ЗООС) и **не подлежи** на регламентираните по реда на глава шеста от него процедури по оценка на въздействието върху околната среда (ОВОС) или екологична оценка (ЕО).

С оглед гореизложеното, отчитайки **местоположението** (извън границите на защитени зони от мрежата „Натура 2000“) **и характера** (енергийно обновяване на многофамилна жилищна сграда) на заявеното инвестиционно предложение, при реализацията му **няма вероятност от отрицателно въздействие** върху защитени зони от мрежата „Натура 2000“, включително и върху най-близо разположените защитени зони, по отношение на:

* Пряко или косвено унищожаване, увреждане или фрагментиране на природни местообитания и местообитания на растителни и животински видове, предмет на опазване в защитените зони;
* Трансформация на местообитания на видове, безпокойство или прогонване на видове, предмет на опазване;
* Нарушаване целостта и целите на опазване на защитените зони;
* Нарушаване кохерентността между съседни защитени зони;
* Въздействие на предложените дейности причинени поотделно или във взаимодействие с други инвестиционни предложения/планове, програми проекти (ИП/ППП). При реализиране на ИП не се очаква да се предизвикат отрицателни кумулативни въздействия.

В тази връзка на основание чл. 2, ал. 2 от *Наредбата за ОС* Ви уведомявам, че за така заявеното инвестиционно предложение *„Подкрепа за устойчиво енергийно обновяване на многофамилна жилищна сграда блок „Радецки-1“, в гр. Козлодуй“*, **преценката** на компетентния орган е, че **не е необходимо провеждане на процедура по реда на Глава втора** от Наредбата за ОС.

*Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.*

*При всички случаи на промяна в параметрите на инвестиционното предложение или на някои от обстоятелствата, при които е издадено настоящото писмо, възложителят е длъжен да уведоми незабавно РИОСВ за промените.*

